ભારત આ વર્ષના અંત સુધીમાં આતંકવાદની વિરુદ્ધમાં મહત્વનું પગલુ ઉઠાવી શકે છે. એવી આશા રાખવામાં આવી રહી છે કે આ વર્ષના અંત સુધીમાં જૈશ એ મોહમ્મદના ચીફ મસૂદ અઝહરને આંતરરાષ્ટ્રીય આતંકવાદી ઘોષિત કરી દેવામાં આવી શકે છે. યૂએનમાં ભારતના પ્રતિનિધિ સૈયદ અકબરુદ્દીને જણાવ્યું કે ભારત આના પર ધીરજથી કામ કરી રહ્યુ છે અને બધા વિકલ્પો પર વિચાર કરી રહ્યુ છે. પઠાણકોટ આતંકવાદી હુમલા બાદ ભારતે આ પગલુ ઉઠાવ્યુ હતુ. અઝહર મસૂદ આ હુમલાનો માસ્ટર માઇંડ હતો.